GiliGold/VAD_KnessetCorpus huggingface dataset:
יוליה שמאלוב-ברקוביץ: אתה מתחייב שכל ערכי הקרינה שאתה קורא כאן על-פי חוק הם ממתקני גישה ולא מאנטנות?
ליאור ורונה: בוודאי, חד-משמעית.
ליאור ורונה: יגיד את זה הממונה על הקרינה.
יוליה שמאלוב-ברקוביץ: יש לי תחושה שאת המצגת הזאת יש לכם עוד לפני שבכלל המציאו את מתקני הגישה ...
ליאור ורונה: אני מבקש להדגיש דבר אחד.
ליאור ורונה: הבדיקה השנתית, שנערכת אחת בשנה כשבודקים את האנטנות, לא מתואמת עם החברות.
ליאור ורונה: לא מתקשרים לחברה ואומרים לה: מחר יגיעו לבדוק את האנטנה, ואז אפשר לעשות תרגילים.
ליאור ורונה: הבדיקות נערכות בהפתעה.
ליאור ורונה: המשרד להגנת הסביבה עורך בדיקות בהפתעה.
ליאור ורונה: היום התשתית מוכחת כבטוחה.
אופיר אקוניס: יש לכם הצעות קונקרטיות?
ליאור ורונה: יש לנו, בוודאי.
אופיר אקוניס: הצגתם אותן לשר הפנים?
ליאור ורונה: לא הצגנו אותן לשר הפנים.
ליאור ורונה: כבר כמה פעמים ביקשנו שייערך לנו שימוע אצל שר הפנים אך נענינו בסירוב על-ידי פקידי משרד הפנים.
ליאור ורונה: אתמול ביקשנו שוב ואנחנו ממתינים לתשובה לבקשתנו.
ארז קמיניץ: באתם לוועדה הבין-משרדית ושמעו אתכם מכל הכיוונים.
ליאור ורונה: אדוני היושב-ראש, היות ואתה מכותב למכתב ששלחנו אתמול, אנחנו מחכים לתשובה של שר הפנים על בקשתנו לערוך לנו שימוע.
ליאור ורונה: אני מקווה שנקבל תשובה מכבוד השר בהקדם.
ליאור ורונה: לקבל תשובות מן הפקידים שלו לא יספק אותנו.
יוליה שמאלוב-ברקוביץ: רציתי לשאול את מר ורונה אם הנייר שקיבלנו מד"ר בך, אם זה בשביל שלא יזהו את אנשי המשרד להגנת הסביבה כאשר הם עורכים הפתעות ובודקים את האנטנות ...
ליאור ורונה: אדוני היושב-ראש, יש לי עוד כמה נקודות.
ליאור ורונה: אתה הרי בסופו של דבר קובע את סדר היום, אבל היות וכפי ששמעת יש כאן רבים שתוקפים אותנו מכיוונים רבים, אני סבור שמגיעה לנו הזכות לפחות גם בוועדה להתגונן.
אופיר אקוניס: אין ספק, אני מסכים אתך.
אופיר אקוניס: לא העליתי על דעתי שהדיון יתמשך כל-כך מכיוון שהיה לנו כבר דיון אחד.
אופיר אקוניס: לא סברתי שגם בדיון השני תהיה רשימת דוברים כל-כך ארוכה.
אופיר אקוניס: לא יהיה אחד שנרשם שלא ידבר.
אופיר אקוניס: אני מבקש ממך להפסיק כרגע.
אופיר אקוניס: חבר הכנסת נחמן שי, אני מעביר לך את זכות הדיבור ונקבע עוד ישיבה בעניין הזה.
אופיר אקוניס: אגב, עד הישיבה הבאה נדע גם מה אומר שר הפנים על השימוע שביקשתם.
נחמן שי: לדעתי ישיבה נוספת היא רעיון טוב, ואומר לך מדוע.
נחמן שי: לא כי זמננו קצר, אלא משום שהמראה שאני רואה כאן הוא מראה מביך.
אופיר אקוניס: את זה ביקשתי גם בישיבה הקודמת.
נחמן שי: נכון, וזה לא עזר.
דנה נויפלד: אדוני, עמדת הממשלה לא מקובלת אולי על פקיד מסוים או על משרד מסוים אבל יש עמדה.
אופיר אקוניס: עמדת הממשלה לא מקובלת על שני משרדים חשובים.
נחמן שי: לא שאני תמיד מצפה שהממשלה תופיע ותדבר בקול אחד.
נחמן שי: זה יפה אבל לא חיוני.
נחמן שי: אלא שכאן מדובר בפער בין שתי עמדות עקרוניות שונות לחלוטין, אחת של משרד התקשורת ושל משרד האוצר שרוצים להרחיב את השוק ולהוסיף מתחרים וכן הלאה, שהיא עמדה לגיטימית וחשובה, אגב היא חשובה גם למשתמשי הטלפון הסלולרי, כל אחד מבין את המשמעות גם של שירותים טובים יותר וגם אולי של מחירים סבירים יותר ובכלל לתחרות, אם תהיה תחרות, שיש לה ערך משלה, מול העובדה שנעשה כאן ניסיון כן, כך אני מאמין, על-ידי חלק ממשרדי הממשלה שאמרו לעצמם שבכל זאת התהליך כפי שהיה עד עכשיו לא ראוי, צריך לייעל אותו, צריך לקצר אותו וכן צריך ללכת לקראת החברות.
נחמן שי: שני הגורמים הללו לא הגיעו לנקודת האמצע.
נחמן שי: אני רוצה לומר את עמדתי בצורה הכי ברורה.
נחמן שי: אני נוטה לכל דבר שייגן מבחינה בריאותית על המשתמשים, גם אם ייווצר נזק באיכות השירות וגם אם יידרש מחיר גבוה יותר מבחינת העלות.
נחמן שי: שום דבר לא משתווה למחיר הבריאותי של המערכת הזאת, ואני מכיר כבר את כל ההרצאות, שמעתי אותן ואני מכבד אותן.
נחמן שי: אין ספק שקרינה בסופו של דבר מזיקה, והיא קיימת.
נחמן שי: לכן, בשורה התחתונה, צריך לשלוח את השחקנים בחזרה אל חדר ההלבשה, שייבנו שוב את ההרכב ויעלו למגרש בהרכב שיכול לנצח.
אופיר אקוניס: אנחנו נקבע ישיבה נוספת כי זמננו לישיבה הזאת תם.
אופיר אקוניס: אנחנו בישיבה השנייה להיום.
אופיר אקוניס: אנחנו מציינים היום בוועדת הכלכלה, כפי שכבר אמרנו קודם, את יום המודעות לחניות נכים, ואנחנו עושים את זה באמצעות אישור של שלושה דברי חקיקה שיסייעו בקידום הנושא החשוב,  המוסרי והחברתי הזה.
אופיר אקוניס: חבר הכנסת אורלב נמצא כאן.
אופיר אקוניס: קודם לכן ישבנו בחדר הוועדה, ואישרנו את הצעת החוק הפרטית שלו לתיקון פקודת התעבורה – להבטיח את זכותם של אנשים עם מוגבלות לחנייה בכל מקום שהוקצה להם על פי החוק.
אופיר אקוניס: ביקשתי גם מהמרכז לשלטון מקומי ומהרשויות המקומיות – בעיקר הגדולות, באלו שיש להן אמצעים – שיקבעו בחוקי העזר חובת גרירה למי שחונה במקום חנייה המיועד לנכה.
אופיר אקוניס: בעניין הזה, חבר הכנסת אורלב, אנחנו משגרים מכתב משותף לשלטון המקומי, והוא יופץ על ידי חוזר מנכ"ל.
אופיר אקוניס: אני לא רואה כאן את נציג השלטון המקומי, הוא אולי ייכנס בהמשך כפי שעשה קודם.
אופיר אקוניס: בישיבה זו אנחנו דנים בצו התעבורה (עבירות קנס) (תיקון), התשע"א-2010 שבמסגרתו מבקש משרד התחבורה להעלות את הקנס על חנייה בניגוד לחוק בחניית נכים מ-500 ל-1,000 שקל.
אופיר אקוניס: זהו דבר שהוא לא רק כלכלי, אלא הוא מוסרי בעיקר.
אופיר אקוניס: קודם כל,  לא לחנות בכלל – זה הדבר הכי חשוב.
אופיר אקוניס: לא צריך אז לקבל קנס, לא של 500 ולא של 1,000 שקלים שיהיה עכשיו.
אופיר אקוניס: צריך פשוט לא לעמוד בחניות של נכים.
אופיר אקוניס: אני חושב שהצו שהגיש משרד התחבורה הוא חשוב, ואנחנו נקיים עליו פה דיון קצר, ואני מקווה שנאשר גם את הדבר בסוף הישיבה.
אופיר אקוניס: בישיבה הבאה שהיא כנראה תהיה רצופה לפי לוח הזמנים, אנחנו נדון בהצעת חוק לתיקון פקודת התעבורה (סייגים להגבלת שעות חנייה של נכים) של חברנו חבר הכנסת מוץ מטלון שהתחלנו בשלהי מושב הקיץ, ונסיים אותה.
אופיר אקוניס: התחייבנו לסיים אותה היום, ואני מקווה שנעשה את זה.
אופיר אקוניס: חבר הכנסת אורלב, בבקשה.
זבולון אורלב: בדיון הראשון בהצעת החוק הפרטית שאושרה היום בוועדה בראשותך בקריאה שנייה ושלישית שמסדירה איסור חניית נכים, ומסדירה גם את הפיקוח גם אם מדובר לא רק בדרך, או ברחובות, אלא גם אם מדובר במגרשי חנייה ציבוריים שחלקם פרטיים כמו קניונים, אולמות שמחות וכדו', אני ביקשתי להעלות את הקנס של מי שחונה במקום נכים לסכום של 5,000 שקלים.
אופיר אקוניס: זה גם עבר בקריאה הטרומית.
זבולון אורלב: כך גם עבר בקריאה הטרומית.
זבולון אורלב: אבל, הממשלה כבר בשלב ההוא הודיעה שהיא מתנגדת ל-5,000 שקל.
זבולון אורלב: אני אמרתי 5,000 שקל מפני העניין המאוד הנכון כפי שכינית אותו והוא שמי שחונה בחנייה נכים עושה אולי את המעשה הבלתי מוסרי הבולט ביותר.
זבולון אורלב: עושים כאן עוול לנכים.
זבולון אורלב: אבל, בדיון הראשון הובהר לנו שקנס יכול להיות עד 1,000 שקלים.
זבולון אורלב: כאשר מדובר בסכום שהוא מעל 1,000 שקלים ההליך הוא כבר פרוצדורה מאוד מסובכת של בתי משפט.
זבולון אורלב: כלומר, אם אנחנו רוצים שיהיה קנס של 5,000 שקל אז הפקח ירשום דוח, ואז נמתין 5 שנים עד שבית המשפט ידון, ואז הוא יגיד שכבר היה שיהוי, ואז הוא בכלל כבר לא יטיל קנס.
זבולון אורלב: אנחנו מכירים מה קורה בבתי המשפט.
זבולון אורלב: ולכן, אני הסכמתי שזה יהיה בתקנות במקום שזה יהיה בחקיקה, וביוזמתך פנינו לשר התחבורה על מנת שהוא יציע שהקנס יועלה ל-1,000 שקלים שהוא הסכום המרבי.
זבולון אורלב: אני שמח שאתה מביא את זה היום - אני מאוד מודה לך - ואנחנו נשלים את המעגל בסוגיית הנכים.
זבולון אורלב: זהו תמרור האוסר על חניית נכים.
זבולון אורלב: בישיבה הקודמת גם הצעתי – והובטח שהנושא הזה ייבדק – שבתחתית של כל תמרור האוסר על חניית נכים יירשם גם שהקנס הוא 1,000 שקלים וזאת כדי להרתיע אנשים.
זבולון אורלב: אדוני, בינתיים מישהו שמע את הדברים.
זבולון אורלב: הראו לי תמונות שברשויות מקומיות יש יוזמות גם של תלמידים שמדביקים סטיקרים למטה.
אופיר אקוניס: כן, אמר את זה מר וגנר, אם אינני טועה, בסוף הישיבה.
אופיר אקוניס: גם מומו.
זבולון אורלב: ישראל גם הראה לי תמונות של יוזמות שהן מאוד מבורכות הפונות לעניין המוסרי – כפי שציינת - בבקשה לא לחנות כי זה מקום של נכה, או כמו שאני הולך עם התג הזה: לא נכה, אל תחנה.
זבולון אורלב: זה הפנייה המוסרית.
זבולון אורלב: הובטח שגם זה ייבדק בתוך חודש ימים, ונשמע איפה אנחנו עומדים בעניין.
זבולון אורלב: תודה רבה לך, אני מאוד מודה לך על הרגישות.
אופיר אקוניס: אני חושב שהדבר הוא באמת חובתנו החברתית, ולזה אנחנו נמצאים כאן.
כרמל שאמה-הכהן: דבריך קצת מייתרים את מה שרציתי לומר.
כרמל שאמה-הכהן: אני פשוט רציתי להציע להעלות את הקנס כי הסכום של 1,000 נראה לי מעט מידיי.
כרמל שאמה-הכהן: אבל, מאחר ויש מגבלה פרוצדוראלית, ובמקסימום מגיעים ל-1,000 שקל, אז אין לנו אלא לתמוך בהצעה הזאת.
כרמל שאמה-הכהן: כי באמת, כמו שציינת, למי שחונה בחנייה של נכה מגיע כל קנס שבעולם.
כרמל שאמה-הכהן: אנשים צריכים להיות באמת מורתעים עד שהעניין יהיה מסוג הדברים שלא עושים בכלל בשום מקרה ובשום מצב, וגם אם לא במצב שבו מישהו לחוץ או שהוא ממהר, ושאנשים ישימו לב לדברים האלה.
כרמל שאמה-הכהן: זה המינימום שאנחנו יכולים לעשות למען ציבור הנכים – לאפשר להם נגישות למקומות שונים.
כרמל שאמה-הכהן: ולכן, אם הסכום של 1,000 שקל הוא המקסימום אז זהו צעד מבורך.
אופיר אקוניס: כן, זו היתה הצעת הממשלה.
אופיר אקוניס: קיימנו בנושא הסכום דיון בישיבה הקודמת שבאמת היתה לקראת סוף מושב הקיץ, וקיבלנו את התשובה לגבי הסכומים מהממשלה.
אופיר אקוניס: גם המציע הסכים לדבר.
אופיר אקוניס: ולכן, כפי שאתם רואים פה, המשרד הביא את הצו הזה, ואנחנו מייד נאשר אותו מ-500 שקל ל-1,000 שקלים.
אופיר אקוניס: אני רוצה לנצל את העובדה שאנחנו בשידור חי בערוץ הכנסת – אני לא יודע כמה צופים בנו במדויק - ולומר שאפשר לחסוך את ה-500 שקלים ואת ה-1,000 שקלים.
אופיר אקוניס: אפשר לחסוך כל סכום פשוט על ידי כך שלא חונים בחניות נכים.
אופיר אקוניס: זה קודם כל דבר מוסרי, חברתי.
אופיר אקוניס: זה הושטת יד לאנשים שאנחנו צריכים לעזור להם, ואחר כך בא העניין שאנשים לא יקבלו קנס לא של 500 שקלים ולא של 1,000 שקלים, ולא סכומים אחרים.
אופיר אקוניס: הם לא יצטרכו גרירה, גברתי מנהלת הוועדה, כפי שעסקנו בישיבה הקודמת.
אופיר אקוניס: כל הדבר הזה יהיה מיותר.
חמד עמאר: אני רוצה לברך את הממשלה על העלאת הסכום מ-500 שקל ל-1,000 שקלים.
חמד עמאר: אם היתה אפשרות גם אני הייתי מציע להעלות את הסכום הזה מעל 1,000 שקלים.
חמד עמאר: אבל, אני רוצה להעלות נקודה אחרת שכדאי להעלות אותה במעמד זה והיא לגבי שלטים לנכים במגזר הלא היהודי, ומועצות המקומיות הלא יהודיות.
חמד עמאר: שם כמעט ולא תראה שלט אחד שמראה שיש אפשרות לנכה לחנות.
חמד עמאר: אני חושב שזו בעיה שאנחנו כוועדה צריכים לטפל בה, ולהביא אותה לדיון כאן.
חמד עמאר: אנחנו צריכים לשמוע את השלטון המקומי ואת מי שהוא מוסמך בנושא.
אופיר אקוניס: אולי עידית תוכל למצוא את מר קבלו שנמצא בבניין, אבל לא נכנס לישיבה הזאת.
אופיר אקוניס: הגברת ראובני, מי מציב את התמרורים?
אופיר אקוניס: הרשות המקומית.
חוה ראובני: רשות התמרור המקומית.
חמד עמאר: רשות התמרור המקומית, ולכן אמרתי השלטון המקומי.
חמד עמאר: אולי נמצא פתרון גם לזה.
זבולון אורלב: האם היא רשאית לא להציב?
חוה ראובני: זה בסמכותה להציב.
חוה ראובני: אין עליה סמכות חובה על היקף מסוים, או כמות מסוימת.
חוה ראובני: זה לפי שיקול דעתה.
חוה ראובני: כל רשות מקומית מסדירה את החנייה בתחומיה, וזהו אחד הנושאים שהיא צריכה להידרש להם.
חמד עמאר: אני חושב על הצעת חוק בנושא שתחייב את המועצות המקומיות.
אתי בנדלר: אנחנו הזכרנו את זה בישיבה הקודמת, חבר הכנסת אורלב, שאין חובה היום לייחד מקומות חנייה לנכים בדרכים.
אתי בנדלר: יש חובה כרגע מכוח חוק התכנון והבנייה בבניינים ציבוריים, או במקומות ציבוריים כהגדרתם שם.
אופיר אקוניס: אז אולי נטפל, ואולי שיצא גם חוזר מנכ"ל כל הרשויות האלה.
חמד עמאר: אמת.
חמד עמאר: זה נושא מאוד רגיש וחשוב.
חמד עמאר: צריך לתת פתרון לאנשים שזקוקים לפתרון הזה.
אופיר אקוניס: מאה אחוז, תודה רבה.
אופיר אקוניס: מומו, בבקשה.
מומו נקוה: קודם כל, אני רוצה לברך יחד עם חבריי על היוזמה ועל הרוח הזאת.
מומו נקוה: אנחנו היום עדים למשהו חדש, ובאמת פיללנו והתפללנו לנושא הזה.
מומו נקוה: כספי האזרח יקרים גם לנו.
מומו נקוה: אנחנו נשמח יותר אם הנושא הזה של אי חנייה בחנייה נכים ילווה בקמפיין תקשורתי בערוצי התקשורת במשך חודש, חודש וחצי, במשך יום יום ובצידו יהיה הקנס שיעבור בעזרת השם.
מומו נקוה: כי אנחנו לא רוצים להעניש אנשים שלא יודעים, ולא מודעים עד כמה חניית הנכים חשובה לנו, ועד כמה זה צו לחיים בשבילנו בימים של גשם ושמש, ואני לא רוצה לפרט פה מה קורה לנו בתוך הרכב  אם אנחנו לא מספיקים לרדת.
מומו נקוה: אבל, האזרח לא יודע.
מומו נקוה: הקנס הוא בסדר גמור.
מומו נקוה: אבל, לפני הקנס הזה צריך להיות קמפיין.
מומו נקוה: אני רוצה שהחברה תחבק אותנו, ולא תשנא אותנו.
אופיר אקוניס: קודם כל, זה רעיון טוב.
אופיר אקוניס: לנו, לכנסת, אין כרגע סמכות לקיים קמפיינים מהסוג הזה.
אופיר אקוניס: אבל, זה רעיון מעניין.
אופיר אקוניס: אולי אחרי שנציע הצעות חוק כלשהן נקבל בעתיד גם את ההזדמנות הזאת לחוקים רבים שנעשים בבית הזה ולא ידועים בכלל.
אופיר אקוניס: הם לא מגיעים לציבור כי הם כמעט לא ברמה של פיקנטריה שהעיתונות מכסה.
אופיר אקוניס: אבל, היום דובר ועדת הכלכלה יוציא מייד בעוד חצי שעה את ההודעה לציבור.
אופיר אקוניס: קודם כל, זה מידע לציבור שאנחנו אישרנו את התקנה הזאת, וכאשר אנחנו גם נדע בסופה מתי היא תיכנס לתוקף, עד אז אנחנו גם נודיע לציבור ממתי הקנס הוא כבר 1,000 שקלים ולא 500 שקלים, ונקווה שזה יהיה עוד אמצעי.
אופיר אקוניס: קודם כל, נפרסם את הדבר לציבור במעט שאנחנו יכולים.
מומו נקוה: בדיוק.
מומו נקוה: אדוני היושב ראש, אני כבר יכול לבשר לכולם פה שאנחנו היום חוגגים את פתיחת הרדיו שלנו באינטרנט – תקשורדיו.
מומו נקוה: אנחנו נבשר כבר שם על הדבר הזה.
מומו נקוה: אנחנו נהיה החלוצים בהעברת נושא הקמפיין בתקשורת.
מומו נקוה: אנחנו חונכים היום את הרדיו, ובשעה שתיים יחלו השידורים.
אופיר אקוניס: זה חדשות די טובות.
אופיר אקוניס: זה רדיו אינטרנטי, הוא לא באוויר.
מומו נקוה: זה רדיו אינטרנטי, ובעזרת השם הוא יעבור גם לרדיו רגיל.
מומו נקוה: הוא נמצא בכתובת: .
מומו נקוה: אנחנו חונכים היום את הרדיו, וזה יהיה המידע הראשון.
אופיר אקוניס: יפה, בשעה טובה.
אופיר אקוניס: אני מבין שאתה העורך הראשי והמגיש.
מומו נקוה: אתם הראשונים שתבורכו שם.
אופיר אקוניס: תודה רבה, אנחנו מאוד מודים לך.
אופיר אקוניס: פיני, חבר הכנסת חמד עמאר העלה פה סוגיה מעניינית, ואני מוכרח לומר לך שדי מקוממת, לגבי הרשויות במגזר הלא יהודי.
אופיר אקוניס: אין שילוט בכלל.
חמד עמאר: הקצאת מקומות לנכים - כמעט ואין שילוט.
אופיר אקוניס: גם לא מקצים, ומן הסתם גם לא משלטים.
חמד עמאר: גם במקומות ציבוריים.
חמד עמאר: אגב, זה מחויב בתקנה או בחוק.
חמד עמאר: למשל, ליד בנקים.
זבולון אורלב: חוק התכנון והבנייה.
אתי בנדלר: היום תהיה חובה להקצות מקומות לנכים מכוח תקנות התכנון והבנייה.
אתי בנדלר: אבל, כאן מדובר באמת רק על מקומות חנייה, בעיקר בבניינים חדשים שמיועדים לשרת את הציבור.
אתי בנדלר: אני מניחה שאתה מדבר יותר על דרכים בתחום הרשות המקומית.
חמד עמאר: בתוך הרשות המקומית.
אתי בנדלר: על מקומות שמסומנים בכחול-לבן - - -
חמד עמאר: שלט אחד שיוקצה לנכה שיכול לעצור את רכבו ולרדת.
אופיר אקוניס: הוא מדבר באופן כללי.
חמד עמאר: באופן כללי.
אתי בנדלר: באופן כללי, ככל שמדובר בבניינים המיועדים לשמש את הציבור החובה היא מכוח תקנות התכנון והבנייה.
אתי בנדלר: יש חובה לגבי בניינים חדשים.
אתי בנדלר: יש חובה אחרת - מוגבלת יותר - לגבי בנייני ציבור קיימים.
אתי בנדלר: אין חובה בכלל לגבי דרכים.
אתי בנדלר: זאת אומרת שכשיש דרכים שרשות מקומית מייעדת אותם לחנייה באמצעות סימון כחול-לבן, אין חובה להקצות חלק מהמקומות האלה לנכים.
אתי בנדלר: אין חובה חוקית.
מומו נקוה: אבל, אנחנו גם נשמח לעזור לכם בנושא חניית נכים.
מומו נקוה: אנחנו מוכנים להיות כתובת שלכם, ולעזור לכם לעזור למען הנכים.
מומו נקוה: אם יש בעיה – נשתף פעולה כי המטרה שלנו היא לכלל הנכים, ולא חשוב מאיזה מגזר הם.
אופיר אקוניס: מה עמדת הנציבות בעניין הזה?
אופיר אקוניס: מר וגנר, האם אתה חלק מהנציבות?
קריאה: אין נציבות פה היום.
מומו נקוה: הם במשרדים.
אופיר אקוניס: זה היום שלהם.
אופיר אקוניס: זהו אחד הימים הכי דרמטיים שהם צריכים להיות בבית המחוקקים, ולתת גם תמיכה מוסרית וגם תמיכה - - -
מומו נקוה: הם עלו יותר מידיי גבוה.
אופיר אקוניס: אם אתה פה מעלה בעיה, ואם הנציבות היא מכשול אז - -
אתי בנדלר: חס וחלילה.
מומו נקוה: לא, מכשול.
מומו נקוה: אבל, - - -
אופיר אקוניס: - - או איזה גוף בירוקראטי שבולם, אז צריך לבדוק את זה.
לאה ורון: אדוני היושב ראש, הם בכל מקרה הוזמנו לשלוש הישיבות שעוסקות בנושא.
אופיר אקוניס: אין לי ספק שהם הוזמנו.
אופיר אקוניס: הבעיה היא לא בהזמנה, הגברת ורון, הבעיה היא בהגעה.
מומו נקוה: הם צריכים להיות פה לפני עובדי הבית.
אופיר אקוניס: אני לא יודע, יכולים יחד עם עובדי הבית.
מומו נקוה: שיבואו לפניהם – מאוד חשוב.
אתי בנדלר: הנגישות לאנשים עם מוגבלויות והתקנות מכוחן נעשו בוועדת העבודה והרווחה.
אתי בנדלר: אני יודעת ששם הם מאוד מאוד מאוד פעילים.
אופיר אקוניס: יובל, בבקשה.
יובל צלנר: קודם כל, אני רוצה שוב להודות לך על היוזמה לקיים את שלוש הדיונים החשובים האלה לרגל יום המודעות לחניות נכים ביוזמת עמותת נגישות ישראל ומשטרת התנועה.
יובל צלנר: אני רוצה להביע את תמיכתנו הרבה בהצעתו של חבר הכנסת זבולון אורלב להעלות את הקנס ל-1,000 שקל.
יובל צלנר: אני רוצה לספר לכם שבארצות-הברית הקנס מתחיל ב-500 דולר.
יובל צלנר: מי שעובר מספר פעמים שוללים לו את הרישיון, ומי שממשיך גם אוסרים אותו בכלא.
יובל צלנר: רק שנהיה בפרופורציות.
יובל צלנר: יש עוד לאן להגיע.
אופיר אקוניס: אתה מדבר על חוקים של הstates-.
אתי בנדלר: לא רק לגבי חניה במקומות של נכים, גם לגבי גניבה של תפוז.
יובל צלנר: לגבי מגזר הרשויות הערביות – אנחנו מקבלים המון תלונות בעניין הזה, וזה באמת קורא לפעולה.
יובל צלנר: דרך אגב, בסוף זה נופל שם על דבר מאוד פשוט – תקציב.
יובל צלנר: אם משרד התחבורה יתקצב אני בטוח שהרשויות במגזר הזה ישמחו לצבוע ולתמרר חניות.
חמד עמאר: זה לא נושא של תקציב.
חמד עמאר: הצבת שלט, וצביעה בכחול זה לא כזה תקציב גדול.
חמד עמאר: זה יותר נושא של מודעות והסברה.
יובל צלנר: זה מצטבר.
מומו נקוה: הם עושים סיפור שזה תקציב.
מומו נקוה: אתה צודק, זה כלום.
מומו נקוה: זה מאה שקל.
אופיר אקוניס: יובל, אני מציע שניגש ונאשר את הדבר, וגם נביא לידיעת הציבור.
אופיר אקוניס: זה בסך הכול צו קצר מאוד.
אופיר אקוניס: אגב, אומרת לי מנהלת הוועדה שיש פה עוד נקודה אחת שהיא לא קשורה אליכם.
לאה ורון: הצו עוסק בשני נושאים.
אופיר אקוניס: הנקודה השנייה קשורה להפעלת מנוע אוטובוס בעת שהוא חונה שזה גם דבר חשו.
אופיר אקוניס: מדובר בעצם על הדממת המנוע.
אופיר אקוניס: הדבר הזה בא להדמים את מנוע האוטובוס.
יובל צלנר: אני מציע לחבר הכנסת זבולון אורלב הצעת שיפור להמשך, לאחר שהצו יאושר היום, והיא לנתב את הכספים האלה שייגבו לקידום הנגישות.
זבולון אורלב: יש לי ממש סיכוי עם האוצר של מדינת ישראל.
זבולון אורלב: בשביל זה אני צריך שאופיר אקוניס יהיה שר האוצר.
אופיר אקוניס: אל תסבך אותי היום.
אופיר אקוניס: אל תסבך אותי בדברים שלא הייתי רוצה להסתבך בהם.
זבולון אורלב: לאור הרגישות הרבה שהוא מגלה, אני מאמין שכשהוא יהיה שר האוצר הוא יזכור גם את זה.
אופיר אקוניס: תודה רבה, אני מאוד מודה לכם.
חוה ראובני: " צו התעבורה (עבירות קנס) (תיקון), תשע"א-2010     	בתוקף סמכותי לפי סעיפים 1 ו-30 לפקודת התעבורה (להלן – הפקודה), בהסכמת שר המשפטים ובאישור ועדת הכלכלה של הכנסת לפי סעיף 30(א) לפקודה, ולפי סעיף 21א(א) לחוק יסוד: הכנסת, וסעיף 2(ב) לחוק העונשין תשל"ז-1977, אני מצווה לאמור:     	1. תיקון התוספת – בתוספת לצו התעבורה (עבירות קנס), התשס"ב-2002     		(א) בפרט  2 –  		 			(1) במספר סידורי 107, בטור "דרגת הקנס" במקום "ג" יבוא "ה".
חוה ראובני: "     	מספר סידורי 107 הוא המספר הסידורי שקובע את גובה הקנס לתקנה 72(א)(16) חנייה במקום שהוצב תמרור ג'(43) הכסא המיועד לנכה משותק רגליים.
חוה ראובני: ג' זה כיום 500 שקלים, ה' זה 1,000 שקלים.
חוה ראובני: (2) הוא נושא אחר.
אופיר אקוניס: תסבירי אותו בקצרה ביחד.
אופיר אקוניס: הנושא השני לא שייך ליום המוגבלויות.
אופיר אקוניס: זה בקשה נפרדת שלכם.
חוה ראובני: "(2) אחרי מספר סידורי 109 יבוא מספר סידורי 109א, תקנה 72א רבתי – דרגת הקנס ג'".
חוה ראובני: הנושא הזה נקבע לבקשת המשרד להגנת הסביבה.
חוה ראובני: אני לא רואה פה נציגות שלהם.
לאה ורון: חברות אגד, דן, חברות להסעה ציבורית, מועצת המובילים והמסיעים, ארגון חברות ההסעה - כולם הוזמנו.
לאה ורון: ככל הנראה הם תומכים במוצע, ולפיכך הם לא הגיעו.
חוה ראובני: כיום קיימת עבירה בתקנות התעבורה שמחייבת אוטובוסים להדמים  מנוע בעת שהם עומדים: "לא יופעל מנוע של אוטובוס בזמן של חנייה עד להעלאת הנוסעים באוטובוס, אלא כדי למלא אוויר במערכת הפניאומאטית שלו".
חוה ראובני: בפועל אוטובוסים יכולים לעמוד עם מנוע דולק כי הנהג נמצא שם  והוא רוצה שהמזגן יפעל, וכיוצא בזה.
חוה ראובני: זה גורם לזיהום אוויר, זה גורם למפגעי רעש וזיהום אוויר.
חוה ראובני: כיום זה אסור ממילא, אבל זה עבירה של הזמנה לדין מה שהופך את זה לדי ריק מתוכן.
אופיר אקוניס: ולכן אתם מציעים לשנות.
חוה ראובני: מציעים להפוך את זה לעבירת קנס, קנס של 500 שקלים.
אופיר אקוניס: כדי שנבין – גם הנהגים צריכים והם רבים - כאשר הם עומדים בתחנה כמו התחנה המרכזית בירושלים, ומעלים נוסעים - - -
חוה ראובני: לא, זה לא חנייה, זה לא בזמן חנייה.
אופיר אקוניס: אז הוא יכול להיות עם זה.
אופיר אקוניס: האוטובוס מתמלא והוא יוצא - זה בסדר, הבנתי.
אופיר אקוניס: אז זה מותר.
אופיר אקוניס: אם כן, אתם בעצם מעלים את זה ל-500 שקלים.
חוה ראובני: יוצרים קנס לראשונה.
אופיר אקוניס: האם זה היה הזמנה לדין?
חוה ראובני: זה היה עבירה של הזמנה לדין, זו לא היתה עבירת קנס.
אופיר אקוניס: האם מישהו הוזמן לדין על דבר כזה?
חוה ראובני: אף אחד לא הוזמן לדין.
זבולון אורלב: לית דין ולית דיין.
חמד עמאר: האם בגלל שמדובר עכשיו בכסף תהיה אכיפה?
חוה ראובני: אני מקווה.
חוה ראובני: אנחנו יוצרים כאן את המסגרת.
חוה ראובני: זה עבירת קנס, ואם יהיו פקחים, ואני מבינה שזה לא יהיה נושא לאכיפה שיעמוד בראש מעייני המשטרה - -
זבולון אורלב: האם הפקחים של הרשויות המקומיות מוסמכים גם בעניין הזה לתת את הקנס?
חוה ראובני: זה ההמשך, זה סעיף (ב).
חוה ראובני: זה ראי של (א).
זבולון אורלב: כלומר, הפקחים של הרשויות המקומיות רשאים להטיל פה את הקנס.
אתי בנדלר: אם הוועדה תאשר את המשך הצו.
אתי בנדלר: עדיין לא רשאים.
דב חנין: כן, ודאי.
חוה ראובני: ההמשך הוא לצורך הפיקוח העירוני.
חוה ראובני: אני אמשיך לקרוא כיוון שזה בעצם אותו הדבר.
חוה ראובני: "(ב) בפרט 3(2)" – שזה הפרט שעוסק בסמכויות האכיפה דרך הפיקוח העירוני וחוקי העזר – "(1) במספר סידורי 14, בטור "דרגת הקנס" במקום "ג" יבוא "ה" – זה החניית נכים.
חוה ראובני: "(2) אחרי מספר סידורי 15 יבוא: 15א, תקנה 72א רבתי, דרגת הקנס ג".
חוה ראובני: זה האוטובוסים עם הדממת מנועי האוטובוסים.
אופיר אקוניס: אנחנו נאשר את זה.
אופיר אקוניס: האם יש למישהו הערות?
זבולון אורלב: ה צ ב ע ה בעד – רוב מתנגדים – אין נמנעים – אין צו התעבורה (עבירות קנס) (תיקון), התשע"א-2010 אושר.
לאה ורון: הצו אושר.
אופיר אקוניס: רק תאריך תחילה, ואז נפרסם לציבור מתי הקנס עולה ל-1,000 שקל.
קריאה: מה התחילה?
אופיר אקוניס: מעוד חודש מיום פרסומו.
אופיר אקוניס: הגברת ראובני תסביר.
חוה ראובני: "תחילתו של צו זה 30 ימים מיום פרסומו.
חוה ראובני: " זה ייקח בערך חודש מעכשיו – עד שהשר חותם, עד שזה מועבר לפרסום.
אופיר אקוניס: למה אין תאריכים עגולים גם למען הציבור?
אופיר אקוניס: נניח מה-1 לדצמבר.
אופיר אקוניס: נדמה לי שהדבר הוא עדיף.
אתי בנדלר: אני מסכימה עם אדוני שהדבר עדיף.
אופיר אקוניס: ואז העיתונות גם אומרת מהיום הקנס הוא כך וכך.
אופיר אקוניס: גם היום אנחנו נודיע שמה-1 בדצמבר הקנס הוא מוגדל.
אתי בנדלר: רק תהיה בעיה אחת - ככל שיקרה, ואני מקווה שהתסריט הזה לא יקרה - שהשר יתמהמה בחתימה על הצו, או שמשרד המשפטים יתמהמה בפרסומו ברשומות, ולא יפרסם את זה קודם לראשון לדצמבר שזה התאריך שאתה מציע, ואז זה יצא שאתה נותן תוקף לצו שמטיל עבירות פליליות או קנסות רטרואקטיבי.
אופיר אקוניס: זה תלוי בחריצותם של הפקידים הטובים במשרד התחבורה.
אתי בנדלר: ככל שגברת ראובני וגברת רווה ממשרד התחבורה וממשרד המשפטים מוכנות להצהיר שאין סכנה כזאת, ושהצו יפורסם לפני הראשון בדצמבר ניתן לקבוע שתוקפו של הצו יהיה בראשון לדצמבר.
אופיר אקוניס: הצו קצר, השרים ביקשו את הדבר.
יפעת רווה: אני לא עוסקת בפרסום, אני יכולה לבקש.
יפעת רווה: אני יכולה לפנות לרשומות ולבקש.
יפעת רווה: אנחנו לא מפרסמים באופן אישי.
חוה ראובני: ככל שזה תלוי בי זה יהיה מוכן זמן מספיק מראש.
אופיר אקוניס: אז אני מציע לכתוב 1 בדצמבר 2010 – זו הצעתי.
קריאה: אני מבטיחה להחתים את השר בהקדם.
אתי בנדלר: ואתם תדאגו שזה יפורסם לפני ככל שזה בידיכם.
חוה ראובני: נעשה מה שאנחנו יכולים.
אופיר אקוניס: אתה כותב החל מה-1 לדצמבר.
אופיר אקוניס: האם אתה מציע את הראשון בינואר?
אופיר אקוניס: לא, אתה תרצה להקדים.
אופיר אקוניס: לא יהיו תירוצים.
אופיר אקוניס: היום ה-18 בחודש, יש מספיק זמן.
אופיר אקוניס: אם כך, אנחנו מאשרים תחילתו של צו זה במקום 30 יום מיום פרסומו, מ-1 בדצמבר 2010.
אתי בנדלר: כמובן שהתאריך הקובע הוא התאריך העברי.
אתי בנדלר: אני רק רוצה לוודא שהראשון בדצמבר לא יוצא שבת.
אתי בנדלר: אני אבדוק את זה.
אתי בנדלר: זה בסדר, הראשון בדצמבר יוצא יום רביעי בשבוע.
אתי בנדלר: לכן, אין שום בעיה.
אופיר אקוניס: אכן כך, 1 בדצמבר, יום ד'.
זבולון אורלב: אני גם לא רואה איסור הלכתי להטיל קנס על מי שחונה בחניית נכים בשבת.
זבולון אורלב: אני אפילו רואה בזה מצווה.
קריאות: אשריך.
אופיר אקוניס: חברים, אנחנו אישרנו את הצו.
אופיר אקוניס: אנחנו ניפגש פה בעוד חמש דקות לחוק הבא.
אופיר אקוניס: על-סדר היום: תקנות נתיבים מהירים (אופן החיוב בתשלום אגרה ואכיפת תשלומים), התשס"ט-2009.
אופיר אקוניס: בפעם האחרונה נפגשנו פה ב-27.7 ולדעתי זה כבר היה בפגרת הקיץ.
אופיר אקוניס: נבלמנו או נעצרנו בעקבות חילוקי דעות שהתגלו בסעיף 18, שכותרתו "פטור מתשלום אגרה".
אופיר אקוניס: אנחנו מבקשים לפתוח את הסעיף הזה או בעצם לסגור אותו.
אופיר אקוניס: אני מודיע שנעניתי לבקשת הנהלת הקואליציה ונקיים את ההצבעות ב-10 דקות ל-11:00 ולא לפני.
אופיר אקוניס: אם נמצה את הדיון לפני נעשה הפסקה ונחזור כדי לקיים את ההצבעה.
אופיר אקוניס: החוק הזה נגרר הרבה זמן.
אופיר אקוניס: מדהים שאם בתחילת הדיונים על העניין הזה ראיתי שלא קרה כלום בעניין של הנתיב המהיר אני יכול להגיד לכן שבסוף הדיונים אני רואה שכן קורה.
אופיר אקוניס: פעם אחת שאלתי את נציג האוצר האם יש התקדמות בנתיב המהיר ובמו עיניי ראיתי שלא קורה שם כלום והוא ענה לי: בטח, בונים, סוללים.
אופיר אקוניס: לא קרה כלום והיתה שם איזו עצירה.
אופיר אקוניס: בסופו של דבר אני רואה שכן היתה שם התקדמות.
חמד עמאר: אמרו לי שבאוגוסט זה יתחיל לעבוד.
אופיר אקוניס: מר מרידור, מתי זה יתחיל לעבוד?
שאול מרידור: באזור דצמבר.
שאול מרידור: היתרון בתשתיות כאלה הוא שלא צריך להגיד כי רואים.
אופיר אקוניס: אבל אז לא קרה.
אופיר אקוניס: מה הצעתם לגבי סעיף 18?
שאול מרידור: להבנתי, המחלוקת התמקדה בעניין האופנועים.
שאול מרידור: לאחר דיונים ארוכים בישיבה האחרונה נציג האוצר הציע שכל אופנוענים יקבלו 50% הנחה על התעריף שקיים בנתיב.
שאול מרידור: להבנתי, למעט העניין הזה שאר הנושאים בסעיף סוכמו.
אופיר אקוניס: תחדד את המשוואה.
אופיר אקוניס: המשוואה אומרת שאם הדבר לא יעבור פה, הוא יעבור בחוק ההסדרים.
אופיר אקוניס: בחוק ההסדרים הבא לא יהיה פטור בכלל.
לאה ורון: זאת היתה המגמה של האוצר.
אופיר אקוניס: זאת היתה ההצעה והיא גם נמסרה – אני רואה שנסים נכנס.
אופיר אקוניס: כלומר, האלטרנטיבה היא אפס פטור או תשלום מלא בעוד חודש חודשיים או 50% היום.